Efterskolen blev grundlagt i 1956 under navnet Rantzausminde Efterskole af Birte og Jakob Andersen. Jakob Andersen var [[teolog]], lærer på bl.a. [[Den frie Lærerskole]] i Ollerup og tidligere [[modstandsmand]]. Han var optaget af at drive skole efter så demokratiske principper som muligt. Han cyklede Sydfyn rundt for at finde et sted et praktisere sine ideer, og med økonomisk opbakning fra lokalbefolkningen grundlagde han sammen med sin kone skolen, hvor elevernes stemme talte på lige fod med lærernes, og hvor de både var med til at lave regler for skolen og beslutte temaer i selve undervisningen.<ref name=fyens>[https://fyens.dk/artikel/f%C3%B8dselsdag-2008-6-25 Portræt af Jakob Andersen i anledning af hans 90-års-fødselsdag. Fyens Stiftstidende 25. juni 2008.]</ref> Skolen blev landskendt for sit eksperimenterende demokrati.<ref>[https://faa.dk/artikel/fra-rantz-til-smse Fra Rantz til SMSE. Artikel i Fyns Amts Avis 16. oktober 2016.]</ref><ref>[https://www.folkeskolen.dk/16965/paedagogik Pædagogik. Hvad er et menneske uden de andre? Omtale af film fra Det Danske Filminstitut om Jakob Andersen. Folkeskolen nr. 16, 2003.]</ref> Jakob Andersen var forstander for skolen indtil 1978 og samtidig også en flittig foredragsholder om sin kongstanke: den frie og demokratiske skole - ikke blot i Danmark, men også i blandt andet Tyskland og Schweiz holdt han foredrag for hundredvis af professionelle skolefolk om principperne bag sin skole.<ref name=fyens/>
 
I 2013 flyttede skolen fra de hidtidige bygninger i satellitbyen [[Rantzausminde]] vest for Svendborg til nye bygninger, som tidligere havde tjent som kursuscenter for [[SiD]], i bydelen Christiansminde i det østlige Svendborg.<ref>[https://svendborg-efterskole.dk/generelt/historie/ Historie. Fra skolens hjemmeside, besøgt 2. december 2020.]</ref> I 2016 skiftede den navn til "Svendborg Medie & Sportsefterskole”.<ref>[https://faa.dk/artikel/rantzausminde-nedtur-for-efterskole-er-vendt Rantzausminde: Nedtur for efterskole er vendt. Artikel i Fyns Amts Avis 17. oktober 2016.]</ref> I 2019 blev navnet justeret til det enklere "Svendborg Efterskole".<ref>[https://svendborg-efterskole.dk/wp-content/uploads/2020/02/Vedt%C3%A6gter-Svendborg-Efterskole-2019-1.pdf Vedtægter for Svendborg Efterskole. Vedtaget på generalforsamlingen 2019. Offentliggjort på højskolens hjemmeside 19. februar 2020.]</ref>
Bygninger,_konstruktioner_og_anlæg Uddannelsesinstitutioner